Aber nomol zrugg zum  eigentliche Ziel vo dr Oschterreis vo Lisa, Chique und uns, em "Valle de la luna". Es handlet sich do drbi um e wyyti Landschaft voll vo unterschiedliche, iidrückliche Felsformatione, z.B.  Felse, wo durch Wasser zu Pilz gformt worde sin oder Stei, wo ussehn wie versteinereti Gaggibölleli (Sorry   ). Schad isch gsi, dass me die wunderschöni  Landschaft nid elai z'Fuess oder mitem Auto het dörfe erkunde. Statt desse simmer im eigene Auto hockend (wie scho dr ganz Daag und au dr Daag vorhär) in Reih und Glied durch die Bärge gfahre und hän ab und zue dörfe usstiige zum die beriehmte Touriföteli mache.